da cs de da da da da en da da fr da da de fi ro nb da da da en fi da en da da da da da da en nb nb fy da nb da da da da ro da en da da de id da en en en
Jysk Energi åbner sit fibernet: ”Vi tror på flere valgmuligheder”
Billeder, logoer og grafisk materiale
Den Holstebro-baserede energikoncern forbereder nu åbning af sit fibernet for salg af ydelser fra flere udbydere, og har nu indgået aftale med OpenNet, som skal hjælpe med at åbne op for adgangen til nettet.
Jysk Energi, der tilbyder fibernet til både private og erhvervsdrivende i Vestjylland, vil åbne sit fibernet til gavn for de husstande og virksomheder, der er i Jysk Energis område.
”Vi har allerede et godt samarbejde med bl.a. Altibox og GlobalConnect, og vi glæder os til, at vi i fremtiden kan tilbyde vores kunder endnu flere valgmuligheder. Når der skal vælges TV-underholdning og internet, er der lige så mange behov og ønsker, som vi er forskellige – og vi tror på, at det er det helt rigtige, at private og erhvervsdrivende i vores område løbende får flere hylder at vælge ud fra,” lyder det fra Lars Naur, direktør for Jysk Energi.
Første skridt på vejen til en bredere produktpallette er aftalen med OpenNet. Herefter forventer Jysk Energi og OpenNet, at potentielle tjenesteudbydere kan sælge sine produkter på Jysk Energis fibernet i slutningen af 2023. Dermed bliver det åbne fibernet for alvor en realitet samme år, som Jysk Energi kan fejre 100-års jubilæum, da den andelsejede koncerns rødder går tilbage til 1923.
Direktør i OpenNet, Henrik Møller Nielsen, glæder sig over, at endnu en netejer ser potentialet i at åbne sit fibernet, da det ikke alene gavner slutkunden, som får flere valgmuligheder på sin fiberforbindelse:
”Det betyder også, at fibernettet i sig selv bliver langt bedre udnyttet, og samtidigt bliver det muligt for flere tjenesteudbydere at tilbyde sine produkter i flere dele af Danmark. Det er tre gange ”win”, og det er det, der er kernen i vores forretningsplatform – at vi kan samle branchen til gavn for branchen selv og selvfølgelig forbrugerne.”
Lars Naur, direktør i Jysk Energi, tlf. 4112 8743
Henrik Møller Nielsen, direktør i OpenNet, tlf. 9115 1515
Jysk Energi er en forbrugerejet energi- og fiberkoncern med hovedsæde i Holstebro og med stærke rødder i den vestjyske region. Vores forretningsområder er elforsyning, elsalg, fibernet til private og erhverv og tekniske højspændingsydelser. Det er et mål for koncernen at understøtte den grønne omstilling med løsninger indenfor vedvarende energi, samt at skabe en bedre vidensdeling og adgang til fibernet – både lokalt og globalt. I den forbindelse arbejder vi seriøst med FN’s Verdensmål, både for at styrke miljøet og lokalsamfund. Med selskabets egenkapital på ca. 1,8 mia.kr. har vi den økonomiske styrke til at gøre en forskel.
OpenNet åbner fibernettene i Danmark og driver en platform, som gør det nemmere for tjenesteudbydere og netejere at samarbejde. OpenNet har været i drift siden 2019 og nærmer sig allerede en dækning på 1 million adresser. OpenNet er et selvstændigt selskab, som er ejet af en af Danmarks største energikoncerner, Norlys.
Foto: Fra højre Lars Naur (adm. Direktør, Jysk Energi), Henrik Møller Nielsen (direktør, OpenNet) samt Ole Bjerre Nielsen (IT- og forretningschef, Jysk Energi)
Kontakt os i dag
Er du fibernetejer eller udbyder af internet eller andre IP-baserede produkter og ydelser, og ønsker du at vide mere om OpenNet? Så er du velkommen til at kontakte os.
Vi hjælper fibernetejere og udbydere af IP-baserede ydelser i Danmark med at samarbejde. Det har vi gjort siden efteråret 2017.
Randersvej 2A, 3. sal
CVR 39 15 93 09
Koncept Samarbejdspartnere Presse Kontakt Om OpenNet Stillinger
© 2021 OpenNet A/S All Rights Reserved